Corne Bouwer is vyf keer in die gesig gesteek. Hy en sy ma was die slagoffers van 'n sinnelose aanval in hul huis in Alberton-Noord.
Charmaine Bouwer (43) en haar seun, Corne (16) is die aand omstreeks 20:30 duer 'n rower oorval toe Charmaine 'n klop aan die deur gehoor en oopgemaak het, omdat sy gedink het die bure se seun wou rekenaarspeletjies kom speel.
Corne het teen die rower geveg en is in die proses vyf keer in sy gesig gesteek. Volgens Lizette het hy 'n winkelhaak-sny aan die bokant van sy kop, asook oop snye onder sy kakebeen.
Die SAPD Alberton het die toneel besoek, maar kon weens Charmaine en Corne se fisiese en emosionele toestande nie 'n verklaring neem nie.
"Ek is net bly dat die Here ons 'n tweede kans gegee het", het Charmaine Maandag aan die REKORD gese.